फास्फोरस
फ़ॉस्फ़ोरस एक आवश्यक तत्व है, जो फ़ॉस्फ़ेट के रूप में मनुष्यों और पशुओं के अस्थिनिर्माण में सहायक होता है। स्वास्थ्यरक्षा के लिए आवश्यक है कि शरीर में फ़ॉस्फ़ोरस का संतुलन स्थिर रहे। यही नहीं, शरीर में होनेवाली अनेक प्रतिक्रियाओं में भी फ़ॉस्फ़ोरस का महत्वपूर्ण हाथ रहता है। फ़ॉस्फ़ेट के रूप में फ़ॉस्फ़ोरस का सर्वाधिक प्रयोग भूमि को उपजाऊ बनाने के लिए उर्वरकों के रूप में होता है। अब तो इसके समस्थानिक (P) के ज्ञात हो जाने के कारण उसका उपयोग भूमि से पौधों द्वारा फ़ॉस्फ़ेट उर्वरकों के अवशोषण अध्ययन में होने लगा है।
आर्द्रकर
आर्द्रकर (Moisturizers या emollients) कई रसायनों को मिश्रित करके निर्मित ऐसे पदार्थ हैं जो त्वचा की बाहरी परतों (epidermis) को नरम बनाये रखने में सहायक होते हैं। वाष्पन द्वारा त्वचा से होने वाले जल की हानि को रोककर वे त्वचा में जल की मात्रा को कम नहीं होने देते। बाजार में मिलने वाले आर्द्रकरों में प्राकृतिक लिपिड और स्टेरॉल के साथ-साथ कृत्रिम अथवा प्राकृतिक तेल, आर्द्रक (humectants) तथा स्नेहक आदि मिश्रित होते हैं। इन्हें घर पर भी बनाया जा सकता है।